Simin Tander

Simin Tander (født 1980) er en tysk jazzmusiker (vokal og piano) og komponist.

 Biografi 
Tander er født og oppvokst i Köln, Tyskland, med tysk lærermor og afghansk journalistfar, som døde da hun var barn. Hennes eldre søster Mina Tander er skuespiller. 

Da Tander avsluttet videregående skole, var hun nær ved å få en platekontrakt som pop-sanger. Gjennom sin utdannelse som operasangerinne forstod hun at hun hadde mer dragning mot vokal improvisasjon enn klassisk sang. Hun fikk pianoundervisning og startet sitt eget band. Fra 2002 studerte hun jazzsang ved Konservatoriet ArtEZ i Nederland. Der gikk hun ut med en mastergrad i musikk i 2008. 

De følgende årene spilte hun med trompetisten Eric Vloeimans i Nederland og med Bo van de Graaf's I Compani. I Tyskland kunne hun høres på lydsporene til Tatort og to episoder av ZDF-serien Der Kriminalist.

Tander er flere ganger invitert av FNs Kvinnekommisjon for å representere Tyskland i internasjonale sammenhenger, og i juni 2015 tolket hun sangen One Woman under Beijing 20+ konferansen i New York.

Tander har samarbeidet med den norske pianisten Tord Gustavsen og trommeslageren Jarle Vespestad siden 2015. De ga ut albumet What Was Said i 2016. Albumet vant den prestisjefylte tyske “Jahrespreis der Deutschen Schallplattenkritik”. Trioen spilte over 100 konserter i hele verden samme år. Hun har også jobbet med blant andre Jan Bang, Nils Petter Molvær , Svein Tindberg og Nils Henrik Asheim. 
alt=En dresskledt pianist ved et flygel og en sangerinne i lang grønn ermeløs kjole opptrer foran alteret i Arendal Trefoldighetskirke|miniatyr|Simin Tander med Tord Gustavsen (og Jarle Vespestad) på Canal Street i 2016.
Hun har undervist i jazzemner ved Institut für Musik ved Hochschule Osnabrück, og har siden 2018 undervist i jazz- og popsang ved Hochschule für Musik und Tanz i Köln.

 Simin Tander Quartet 
I årene 2008–2018 ledet hun sin egen, nederlandskbaserte, kvartett med musikerne Jeroen van Vliet (piano, vinner av Boy Edgarprijs 2014), Etienne Nillesen (trommer) og Cord Heineking (bass). De har gitt ut to plater og spilt på internasjonale scener som North Sea Jazz Festival (Nederland), Bohemia Jazz Festival (Tsjekkia), Catania Jazz Festival (Italia), Madrid International Jazz Festival (Spania), OCT LOFT Festival (Kina), Hong Kong Jazz Festival og Jarasum Jazzfestival (Sør-Korea). 

 Simin Tander med Harpreet Bansal, Björn Meyer og Samuel Rohrer 
Med base i Oslo og Köln, jobber Simin Tander fra 2020 med sin nye kvartett som foruten hun selv på vokal består av Harpreet Bansal (fiolin), Björn Meyer (six-string bas of effekten) og Samuel Rohrer (trommer, perkusjon og elektronikk). Prosjektet "kombinerer rik låtskriving med kvinnelig poesi fra Afghanistan og andre steder, og hyller inspirerende, kreative kvinner på tvers av kulturer og epoker." 

 Diskografi 

 Soloalbum og Single 
 2011: Wagma – Simin Tander (med Jeroen van Vliet, Etienne Nillesen, Cord Heineking, Neuklang)
 2014: Where Water Travels Home – Simin Tander (med Jeroen van Vliet, Etienne Nillesen, Cord Heineking, Jazzhaus Records)
 2020: Unfading – Simin Tander (med Björn Meyer, Jasser Haj Youssef, Samuel Rohrer, Jazzhaus Records)
 2024 (Single): Remembering - Simin Tander (med Harpreet Bansal, Björn Meyer, Samuel Rohrer, Jazzland Recordings).

 Samarbeid 

 Med Bo Van De Graaf 

 2004: Fellini (icdisc.nl) – med I Compani
 2005: Ticket (icdisc.nl)
 2006: Museum of Emotions (icdisc.nl) – med I Compani
 2008: The Music Of Bo Van De Graaff
 2011: The Film Music Of Nino Rota 1911–1979 – med I Compani
 2012: Garbo And Other Godesses Of Cinema (icdisc.nl) – med I Compani

 Med Nico Huijbregts 

 2011: Dialogue Dreams (Vindu Music)

 Med David Golek 
 2011: Folk Tales From Another Land (Kululush Records)

 Med Hazel Leach 
 2012: Songs From The Edge (JazzHausMusik) – med Tessa Zoutendijk, Esmée Olthuis, Laia Genc

 Med Tobias Christl 

 2014: Wildern (ACT)

 Med Tord Gustavsen og Jarle Vespestad 
 2016: What Was Said (ECM Records)

 Med Hans Lüdemann Trio Ivoire XX 

 2020: Enchanted Forest – stykkene «In The Bushes» og «Forest Dance» (Intuition Records)

 Med Rauelsson 

 2021: Anna Original Soundtrack (Penny Records)

 Med Jan Bang 

 2024: Reading The Air – stykket «Food For The Journey» (Punkt Editions)

 Referanser 

 Eksterne lenker 



 Sie singt in vielen Sprachen – auch in Fantastisch, Die Welt, 23. März 2014

Kategori:Tyske jazzmusikere
Kategori:Jazzvokalister
Kategori:Personer fra Köln
Kategori:Musikere tilknyttet ECM